Български език, 9. клас

|  |  |
| --- | --- |
| Тема: | Публично изказване по житейски проблем |
| Автор: | Елена Гаголевичина, ПГМТ "Проф. Цветан Лазаров", гр. Пловдив |
| Цел(и) на урока: | Ученикът да усвои знания и умения за:   * разпознаване особеностите на публичното изказване; * търсне, извличане, обработка и използване на информация от различни източници; * подготовка на публично изказване, като се съобразява със ситуацията на общуване; * спазване на изучените книжовни езикови правила. |
| Форма на провеждане: | Онлайн |
| Технологии, използвани за провеждане на урока | * Google Classroom |
| Преди урока учениците трябва да: | * Предварителната подготовка е подробно описана в учебна дейност 1 |
| Форма на оценяване | Текущо оценяване |

Описание на учебните дейности включени в урока:

| учебна дейност 1 |  |
| --- | --- |
| Форма на провеждане: | Онлайн, асинхронно |
| Тип на учебната дейност според модела на Даяна Лорилард: | * Сътрудничество * Проучване * Създаване на артефакт |
| Учениците предварително са разпределени по групи. Поставена им е конкретна задача, по която да работят, като съвместно търсят, обработват необходимата информацията, а накрая изготвят проект под формата на презентация, която да споделят с останалите групи.  Разпределени са в пет групи, като всяка от тях трябва да изготви презентазия за силата на човешката личност, чийто живот е вдъхновение за хората. Те трябва да проучат живота на избраната личност и да подберат най-ярките и силно въздействащи факти. Учениците могат да използват неограничен брой ресурси: снимков материал, видеоклип, статии и други.  Задачата им е да оформят заедно слайдовете на презентацията и да разпределят помежду си частите на проекта. Преди синхронния учебния час, учениците трябва да репетират заедно представянето на презентацията. | |

| учебна дейност 2 |  |
| --- | --- |
| Форма на провеждане: | Онлайн, синхронно в Google Meet |
| Тип на учебната дейност според модела на Даяна Лорилард: | * Дискусия * Практикуване |
| Учебният час започва с кратка актуализацията на знанията по темата. Акцентира се върху същността на публичното изказване по житейски проблем и правилата, които трябва да се спазват, при устно публично изказване и изнасяне на презентация. В приложение има документ с основните моменти в преговора. | |

| учебна дейност 3 |  |
| --- | --- |
| Форма на провеждане: | Онлайн, синхронно в Google Meet |
| Тип на учебната дейност според модела на Даяна Лорилард: | * Дискусия * Практикуване |
| Всяка група представя своя проект с помощта на споделен екран. Учениците трябва да са с включени камери и микрофони. Избраните личности от учениците са: Васил Левски, Анастасия Димитрова, Пол Уокър, Махатма Ганди, Силвестър Сталоун.    Всеки ученик спрямо организационното разпределение, което е направила групата, взима участие. В края на представянето групата споделя със съучениците си причините, поради които групата се е избрала тази личност. Задават се въпроси от другите групи, като по този начин се получава дискусия, в която учениците изразяват мнение. За изпълнената съвместна работа учителят дава обратна връзка чрез коментар на заданието и препоръки за усъвършенстване на дейността, ако е необходимо. | |